పృథ్వీరాజ్ (సినీ నటుడు)

బలిరెడ్డి పృధ్వీరాజ్ ఒక తెలుగు సినీ నటుడు. ఎక్కువగా హాస్యపాత్రలు, కొన్ని ప్రతినాయక పాత్రలు పోషించాడు. ఇప్పటివరకు దాదాపు 75 చిత్రాలకు పైగా నటించాడు. 1993లో ఇ. వి. వి సత్యనారాయణ దర్శకత్వంలో రాజేంద్రప్రసాద్ హీరోగా వచ్చిన ఆ ఒక్కటీ అడక్కు సినిమాలో మొదటి సారిగా నటించాడు. కృష్ణవంశీ ఖడ్గం సినిమాలో 30 ఇయర్స్ ఇండస్ట్రీ ఇక్కడ అనే డైలాగుతో హాస్యనటుడిగా మంచి ప్రాచుర్యం పొందాడు. గోపీచంద్ హీరోగా వచ్చిన లౌక్యం సినిమాలో బాయిలింగ్ స్టార్ బబ్లూ పాత్ర కూడా ఇతనికి మంచి పేరు తెచ్చిపెట్టింది.

 నేపథ్యం 
పృథ్వీరాజ్ స్వస్థలం పశ్చిమ గోదావరి జిల్లా, తాడేపల్లి గూడెం. తండ్రి బలిరెడ్డి సుబ్బారావు వృత్తి రీత్యా రైల్వేలో పార్సిల్ మాస్టర్. ప్రవృత్తి రీత్యా నటుడు. ఆయన మోహన్ బాబు, సత్యనారాయణ, ప్రభాకర్ రెడ్డి లాంటి వారితో కలిసి సుమారు 60 సినిమాల్లో నటించాడు. పృథ్వీ చిన్నప్పుడు క్రికెట్ బాగా ఆడేవాడు. ప్రముఖ దర్శకుడు కృష్ణవంశీ ఇల్లు వీళ్ల వీధిలోనే ఉండేది. సినిమాలమీద మక్కువతో పృథ్వీ తండ్రి చెన్నైలోనే స్థిరపడ్డాడు. కానీ పృథ్వీ తల్లి ఇక్కడే ఉండిపోయి తాను చిన్న ఉద్యోగం చేసి ఆ సంపాదనతో అతన్ని చదివించింది. డిగ్రీ పూర్తయిన తర్వాత ఆటగాళ్ళకు కేటాయించిన కోటాలో అతనికి ఆంధ్రా విశ్వవిద్యాలయంలో ఎం. ఏ ఎకనామిక్సులో సీటు వచ్చింది. అక్కడ ఉన్నప్పుడే సముద్ర తీరం వెంబడి కొన్ని సినిమా చిత్రీకరణలు చూసి వాటి మీద ఆసక్తి మొదలైంది. ఒకసారి కాలేజీలో సాంస్కృతిక సంఘానికి అధ్యక్షుడిగా ఉన్నప్పుడు నాన్నతో నటుడు ప్రభాకర్ రెడ్డితో ఉన్న పరిచయాన్ని ఉపయోగించుకుని ఆయన్ని అతిథిగా తీసుకువచ్చాడు. ఆయన పృథ్వీ రూపు రేఖల్ని చూసి పీజీ పూర్తయిన తర్వాత సినిమాల కోసం చెన్నై రమ్మన్నాడు.

పృథ్వీరాజ్ కు ఇద్దరు పిల్లలు. ఒక అమ్మాయి, ఒక అబ్బాయి. ఇద్దరికీ పెళ్ళిళ్ళయ్యాయి. అబ్బాయి టెక్ మహీంద్రాలో పనిచేస్తున్నాడు.

 కెరీర్ 
1992 లో ప్రభాకర్‌రెడ్డి సలహా మేరకు పీజీ పూర్తి కాగానే చెన్నై వచ్చేశాడు. మొదట్లో ఆయన ఓ హోటల్లో రిసెప్షన్ మేనేజరుగా ఉద్యోగం ఇప్పించాడు. కానీ అందులో ఉన్నంతకాలం సినిమా అవకాశాలు ఏవీ రావడం లేదని సినిమా దర్శకుల్ని ఇంటర్వ్యూ చేసే అవకాశం వస్తుందని సిటీ కేబుల్లో చేరాడు. ఒకరోజు ఈ. వి. వి సత్యనారాయణ తన సినిమాకు నటులకోసం అన్వేషిస్తున్నారని తెలుసుకుని ఆయన్ను కలుసుకున్నాడు. అందులో ఒక బ్యాంకు మేనేజరు పాత్రకు అతను సరిపోతాడని భావించి దానికి ఎంపిక చేశాడు. అలా ఆ ఒక్కటీ అడక్కు చిత్రంలో రావు గోపాలరావు మేనల్లుడిగా సినీరంగ ప్రవేశం చేశాడు. ఆ సినిమా చిత్రీకరణ సమయంలో రావుగోపాలరావుతో కలిసి నలభై రోజుల పాటు ఉన్నాడు.

ఆ ఒక్కటీ అడక్కు సినిమా తర్వాత వెంటనే ఏమీ అవకాశాలు రాలేదు. చిన్న చిన్న పాత్రలు వచ్చినా అవి కెరీర్ కు పెద్దగా ఉపయోగపడలేదు. కొన్ని రోజులు సినిమాలకు తనకి సరిపడవని ఇంటికి వెళ్ళి ఆశ చావక మళ్ళీ చెన్నైకి వచ్చేసేవాడు. అదే సమయంలో తన తల్లి చనిపోవడంతో కొన్నాళ్ళు కుంగిపోయాడు. అప్పుడే కృష్ణవంశీ సింధూరం అనే సినిమా చేస్తున్నాడని తెలిసి అందులో ఓ నక్సలైటు పాత్ర సంపాదించాడు. తర్వాత చంద్రలేఖ, ఇడియట్, సముద్రం లాంటి సినిమాల్లో చెప్పుకోదగ్గ పాత్రలు లభించాయి. ఖడ్గం సినిమాలో కృష్ణవంశీ సృష్టించిన థర్టీ ఇయర్స్.. థర్టీ ఇయర్స్ ఇండస్ట్రీ ఇక్కడ అనే డైలాగుతో ప్రేక్షకులను నవ్వుల్లో ముంచెత్తడంతో ఇతడికి ప్రేక్షకుల్లో మంచి గుర్తింపు ఏర్పడింది. తర్వాత వచ్చిన పోకిరి, ఢీ, రెడీ, కిక్, దూకుడు, గబ్బర్ సింగ్ లాంటి సినిమాల్లో మంచి పేరున్న పాత్రలు లభించడంతో అతనికి స్టార్ కమెడియన్ గా మంచి గుర్తింపు లభించింది. లౌక్యం సినిమాలో ఆయన పోషించిన బాయిలింగ్ స్టార్ బబ్లూ పాత్ర కూడా అతనికి మంచి పేరు తెచ్చింది.

మధ్యలో మూడేళ్ళు సినిమా అవకాశాలు తక్కువగా ఉన్నపుడు బాపు దర్శకత్వంలో ఈటీవీలో ప్రసారమైన సీరియల్లో ఏడేళ్ళపాటు ఇంద్రుడు, దుర్యోధనుడు లాంటి అనేక పాత్రల్లో నటించాడు.

2022 నవంబరు నుండి పొలిటికల్ బత్తాయిలు సెటైరికల్ షో  చేస్తున్నారు, ప్రైమ్ 9 న్యూస్ లో ప్రతి శనివారం రాత్రి 7.30 కి ప్రసారమవుతుంది. విజయ నాగేశ్ ఈ షోకి రచయిత, దర్శకుడు.
రాజకీయ జీవితం
పృథ్వి రాజ్ వైస్సార్ కాంగ్రెస్ పార్టీ ద్వారా రాజకీయాల్లోకి వచ్చి తిరుమల తిరుపతి దేవస్థానం శ్రీ వేంకటేశ్వర భక్తి ఛానెల్‌కు ఛైర్ పర్సన్‌గా 2019 జులై 28న నియమితుడై, తనపై పలు ఆరోపణలు రాగా 2020 జనవరి 12న పార్టీతో పాటు తన పదవికి రాజీనామా చేసి కొంతకాలం రాజకీయాలకు దూరంగా ఉండి 2024 జనవరి 24న మంగళగిరిలోని జనసేన పార్టీ కేంద్ర కార్యాలయంలో పార్టీ అధ్యక్షుడు పవన్ కల్యాణ్ సమక్షంలో జనసేన పార్టీలో చేరాడు.

నటించిన చిత్రాల పాక్షిక జాబితా

 తిరగబడర సామి (2024)
 సౌండ్ పార్టీ (2023)
 అన్‌స్టాపబుల్ (2023)
 భువన విజయమ్ (2023)
 ఆర్గానిక్ మామ హైబ్రీడ్ అల్లుడు (2023)
 ధమ్ కీ (2023)
గాలోడు (2022)
 దర్జా (2022)
కొండా (2022)
అంటే సుందరానికి (2022)
 మళ్ళీ మొదలైంది (2022)
 సూపర్ మచ్చి (2022)
బ్లాక్ (2021)
 బంగారు బుల్లోడు (2021)
 ఊల్లాల ఊల్లాల (2020)
 బుర్రకథ (2019)
 మార్షల్ (2019)
 సకల కళా వల్లభుడు (2019)
రాయలసీమ లవ్ స్టోరీ (2019)
 ఏదైనా జరగొచ్చు (2019)
 నేనే కేడీ నెం.1 (2019)
 సాఫ్ట్‌వేర్ సుధీర్ (2019)
మై డియర్ మార్తాండం (2018)
మూడు పువ్వులు ఆరు కాయలు (2018)
శైలజారెడ్డి అల్లుడు (2018)
 కన్నుల్లో నీ రూపమే (2018)
 దేవదాస్ (2018)
పరిచయం (2018) 
 ఈగో (2018)
బ్లఫ్ మాస్టర్ (2018)
 2 కంట్రీస్ (2017)
 ప్రేమతో మీ కార్తీక్ (2017)
 వైశాఖం (2017)
 నేనోరకం (2017)
సెల్ఫీ రాజా (2016)
 వినోదం 100% (2016)
 అరకు రోడ్ లో (2016)
 సుప్రీమ్ (2016)
 జక్కన్న (2016)
 బాబు బంగారం (2016)
శ్రీశ్రీ (2016)
మీలో ఎవరు కోటీశ్వరుడు (సినిమా) (2016)
 ఆటాడుకుందాం రా (2016)
డిక్టేటర్ (2016)
 జతకలిసే (2015)
 జేమ్స్ బాండ్ (2015)
 కిక్ 2 (2015)
బెంగాల్ టైగర్ (సినిమా) (2015)
 భమ్ బోలేనాథ్ (2015)
 సౌఖ్యం (2015)
 అవతారం (2014)
 ప్యార్ మే పడిపోయానే (2014)
 గలాట (2014)
 రౌడీ ఫెలో (2014)
 జోరు (2014)
ఆడు మగాడ్రా బుజ్జీ (2013)
సీతమ్మ వాకిట్లో సిరిమల్లె చెట్టు (2013)
 కెవ్వు కేక (2013)
ఊ..కొడతారా ఉలిక్కిపడతారా (2012)
యముడికి మొగుడు (2012 సినిమా)
నువ్వా నేనా (2012 సినిమా)
గబ్బర్ సింగ్
పూలరంగడు (2012 సినిమా)
అహ నా పెళ్ళంట
 కరెంట్ (2009)
వేదం (సినిమా)
దటీజ్ పాండు (2005)
ప్రేమఖైదీ
ప్రస్థానం
నమో వెంకటేశ
శశిరేఖా పరిణయం
ఖడ్గం
శ్రీఆంజనేయం
నిన్నే పెళ్ళాడుతా (1996 సినిమా)
చంద్రలేఖ
ఆ ఒక్కటీ అడక్కు

Raja the Great

 సీరియళ్ళు 
 రెండురెళ్ళు ఆరు
 పొలిటికల్ బత్తాయిలు 
వెబ్ సిరీస్
 ఏటీఎం
దర్శకుడు
 కొత్త రంగుల ప్రపంచం (2023)

 మూలాలు 

 బయటి లంకెలు 
బలిరెడ్డి పృధ్వీరాజ్ తో వీడియో ముఖాముఖి
తెలుగు ఆన్‌లైన్ లో ముఖాముఖి

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:పశ్చిమ గోదావరి జిల్లా సినిమా నటులు